
ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ



Факултет: ФАКУЛТЕТ ПО ТЕЛЕКОМУНИКАЦИИ И МЕНИДЖМЪНТ
Катедра: ОБЩО ИНЖЕНЕРСТВО
Професионално направление: 5.13. ОБЩО ИНЖЕНЕРСТВО
Специалност: ДИГИТАЛНО ПРЕДПРИЕМАЧЕСТВО И ВИСОКИ ТЕХНОЛОГИИ
Образователно-квалификационна степен: БАКАЛАВЪР

ОПИСАНИЕ НА ЛЕКЦИОНЕН КУРС 

1. Наименование на курса: ИНФОРМАЦИОННА И ТЕХНОЛОГИЧНА СИГУРНОСТ ПРИ ПРОТИВОДЕЙСТВИЕ НА ФАЛШИВИ НОВИНИ 
2. Код на курса: B.45.060.3
3. Вид на курса: факултативен 
4. Ниво: бакалавър
5. Година на изучаване: трета
6. Семестър: шести
7. Брой кредити: 3
8. Име на лектора: доц. д-р Диана Иванова Илиева 
9. Резултати от обучението за дисциплината:
Целта на курса е запознаване на обучаемите със съвременните измерения на дезинформацията и пропагандата и тяхната проекция във фалшивите новини и кликбейта като заплаха и риск за информационната сигурност на индивида и организациите, както и формиране на знания за технологичния процес на разпознаване на фалшивите новини, фалшивите снимки и дълбоката симулация (deepfake) и борбата с тях.
Студентите, приключили обучението си по дисциплината, трябва да придобият:
Основни знания за взаимообвързаността на феномените дезинформация и пропаганда, и вътрешно присъщата им връзка с феномена фалшиви новини, както и ролята му за иницииране и разгръщане на хибридни войни и асиметрични заплахи. Дисциплината ще развие способностите на студентите за критичен анализ на явленията, съпътстващи процесите, касаещи реалната ситуация и проблемите в работна среда за бъдещите специалисти, завършили специалността „Дигитално предприемачество и високи технологии“.
Практически умения за идентифициране, систематизиране и критично осмисляне на факти от ежедневието, свързани с евентуални посегателства на сигурността на личността онлайн или киберсигурността на организацията, както и мотивирано проследяване и систематизиране на основополагащите инициативи на Европейския съюз за мрежова и информационна сигурност, особено на онези от тях, свързани с превенцията и противодействието на фалшивите новини.
Компетенции: След успешно приключване на курса студентите трябва да могат:
-  да разпознават фалшивите новини – да прилагат стъпките за превенция срещу тях и да вземат обосновано решение за ефективни начини за оповестяването им и за спиране на разпространението им особено в случаите, касаещи  дигиталната сигурност;
- да предприемат целенасочени действия за разпознаване и превенция на някои от най-често използваните прояви на информационната не/сигурност, обичайно съпровождащи феномена фалшиви новини – clickbait, social engineering, phishing, vishing, spoofing и др.;
- да приложат придобитата експертна компетентност в областта на идентифицирането на новини, съдържащи дезинформация – съпоставяне на данни, на източници, графично оформление, стилистични, граматични, правописни и пунктуационни неточности и грешки, не/посочено авторство и дата на отпечатване на материала и т.н., които са недвусмислен показател за новини, създадени не от утвърдени, авторитетни медии.
10. Начин на преподаване:
       Начинът на преподаване е в лекционна и дискусионна форма, според спецификата на разглежданата материя. Акцентът е поставен на фундаменталните въпроси на информационна и дигитална сигурност при идентифициране и противодействие на фалшиви новини.
11. Предварителни изисквания:
     Студентите следва да имат добро ниво на обща култура и интерес към проблемите на информационната и дигитална сигурност. 
     Изискват се специфични знания и умения от специализирано обучение по предходни учебни дисциплини: Основи на информационни технологии, Телекомуникационни технологии, Мрежови технологии.    
    Курсове, ползващи дисциплината са Киберсигурност на високите технологии, Системи за управление на информационната сигурност.
12. Съдържание на курса:
[bookmark: _Hlk1241392][bookmark: _Hlk1230967][bookmark: _Hlk1232303][bookmark: _Hlk1241432]     В дисциплината се разглеждат актуални теми, свързани с различни явления, характерни за съвременното  информационно общество като заплаха и риск за информационната сигурност. Генезиса на фалшивите новини  същността и развитието им различните дискурси; гносеологичната им връзка с дезинформацията и манипулацията. Умисъл за създаване; класификация и функции на фалшивите новини. Целеви групи за разпространение и въздействие на фалшивите новини. Средства и скорост на разпространение на фалшивите новини (социални мрежи, средства за масова информация, политически дебати и др.). Фалшивите новини – елемент от информационна не/сигурност в киберсреда. Симбиоза на кликбейт (clickbait)  и фалшивите новини. Взаимовръзка на  кликбейт и фалшиви новини с други заплахи в киберсреда като социално инженерство, фишинг, спиър фишинг, вишинг, смишинг, спуфинг, уейлинг, ботове, дълбока симулация (social engineering, phishing, spearphishing, vishing, smishing, spoofing, whaling, bots, deepfake) и др. Фалшивите новини като инструмент на хибридните войни и асиметричните заплахи – един от рисковете за информационната не/сигурност. Превенция, разпознаване и технология за противодействие на фалшивите новини. Световни инициативи и политиката на Европейския съюз в борба с дезинформацията и фалшивите новини – хронология и основни характеристики.

14. Методи и критерии на оценяване:
Дисциплината завършва с текуща оценка.            
    Методът за оценяване се основава на комплексна крайна оценка, в която участват резултатите от: 
• Презентацията по избрана от студента тема от предвидените в учебния план, като оценката от нея формира 40 % от стойността на крайната оценка.
•  Участие по време на семинарните упражнения – формира 10 % от стойността на крайната оценка.
• Оценката от теста, обхващащ тематичния план на дисциплината – формира 50% от стойността на крайната оценка. 

   Съответствието между броя точки и оценката по шестобалната система е дадено в таблица 1. За тестовете, които са с брой точки, различен от 100, оценката се изчислява в процентно съотношение, според таблицата:

							         Таблица 1.
	Брой точки
	Оценка по шестобалната система

	0 – 20
	Слаб 2 (F)

	20 – 39
	Слаб 2 (FX)

	40 – 49
	Среден 3,00 (E)

	50 – 59
	Среден 3,00 (D)

	60 – 69
	Добър 4,00 (C)

	70 – 84
	Мн. добър 5,00 (B)

	85 – 100
	Отличен 6,00 (A)



15. Език на преподаване: Български

